ये युद्धकर्ता नहीं, युद्ध के संयोजक होते हैं। अपनी योजना में सफल होने के लिए हर तरह की कूटनीति का प्रयोग करते हैं। चाहे इन्हें अपने विरोधी के प्रति विश्वासघात ही क्यों न करना पड़े, ये नहीं हिचकते। यदि हथियार के रूप में इन्हें इस्तेमाल करने के लिए तलवार और विष दिया जाए तो ये विष ही पसंद करेंगे क्योंकि तलवार इनके वश की बात नहीं होती। ऐसे जातक रहस्यपूर्ण आकर्षण के केंद्र होते हैं। अतः ये अपने इस गुण का दूसरों पर जाने-अनजाने प्रयोग भी करते हैं।